นายกรัฐมนตรี ประชาสัมพันธ์กิจกรรมการแสดงสุดยอดศิลปะการแสดงอาเซียนและกิจกรรมวัฒนธรรมอาเซียนสัญจรในทวีปยุโรป
นายกรัฐมนตรี ประชาสัมพันธ์การจัดกิจกรรมที่น่าสนใจจากหลายหน่วยงาน อาทิ กิจกรรมดารแสดงสุดยอดศิลปะการแสดงอาเซียนและกิจกรรมวัฒนธรรมอาเซียนสัญจรในทวีปยุโรปก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ร่วมประชาสัมพันธ์ การจัดกิจกรรมสุดยอดศิลปะการแสดงอาเซียน ประจำปี 2562 และกิจกรรมวัฒนธรรมอาเซียนสัญจรในทวีปยุโรป ภายใต้ปีแห่งวัฒนธรรมอาเซียน 2562 ที่กระทรวงวัฒนธรรมกำหนดจัดขึ้นระหว่างวันที่ 28 มิถุนายน – 3 กรกฎาคม 2562 ที่กรุงเทพมหานคร และระหว่างวันที่ 3-16 กรกฎาคม 2562 ที่กรุงโคเปนเฮเกน ราชอาณาจักรเดนมาร์ก กรุงอัมสเตอร์ดัม และกรุงเฮก ราชอาณาจักรเนเธอร์แลนด์  พร้อมกันนี้ นายกรัฐมนตรี ได้รับชมการแสดงจากคณะนักแสดงประเทศสมาชิกอาเซียนทั้ง 10 ประเทศ ที่นำเสนอสุดยอดเอกลักษณ์ทางศิลปะและวัฒนธรรม รวมถึงการแสดงผีตาโขน ซึ่งนายกรัฐมนตรีได้ใส่หน้ากากผีตาโขนด้วยนายกรัฐมนตรี กล่าวว่า การแสดงต่างๆ ถือเป็นการรวมกลุ่มของอาเซียน แสดงให้เห็นความเป็นพหุสังคม พหุวัฒนธรรม ซึ่งทุกคนต้องร่วมมือ ร่วมใจ ก้าวไกล ยั่งยืน ตามหัวข้อหลักของอาเซียน ทั้งนี้อยากให้ทุกคนภูมิใจและชื่นชมในอัตลักษณ์ที่เรามี และต้องช่วยกันให้ประเทศเดินไปข้างหน้า จะหยุดยั้งไม่ได้ ไม่ว่าอะไรจะเกิดขึ้นก็ตาม รวมถึงประเทศต้องมีความสงบสุข สมานฉันท์ด้วยนอกจากนี้ นายกรัฐมนตรี ได้ร่วมงานประชาสัมพันธ์ Thailand Industry Expo 2019 ครั้งที่ 6 ภายใต้แนวคิด ‘Synergy for Success’ สานพลัง ร่วมใจ วิวัฒน์อุตสาหกรรมสู่อนาคต ที่จัดโดยกระทรวงอุตสาหกรรมระหว่างวันที่ 17 – 21 กรกฎาคม 2562 ณเมืองทองธานี โดยนำไฮไลท์บางส่วนของการจัดงานคือ รถฟู้ดทรัค จากผู้ประกอบการที่เข้าร่วม มาสาธิตการทำซูชิ พร้อมทั้งนำผลิตภัณฑ์หุ่นยนต์อุตสาหกรรม (Industrial Robot) มาโชว์หยิบและเสริฟ์ซูชิแทนคน /นอกจากนี้นายกรัฐมนตรียังได้ร่วมประชาสัมพันธ์การจัดงานมหกรรมThailand Social Expo 2019 ภายใต้แนวคิด "ร่วมมือ ร่วมใจ สังคมไทยยั่งยืน – Partnership for Sustainability” ซึ่งกำหนดจัดขึ้นระหว่างวันที่ 5 – 7 กรกฎาคม 2562 ที่ อิมแพ็ค เมืองทองธานี ที่เป็นการแสดงผลงานนวัตกรรมด้านสังคมที่ใหญ่ที่สุดของไทยอย่างไรก็ตามก่อนหน้านี้ ผู้สื่อข่าวสอบถามนายกรัฐมนตรี ถึงปัญหาความขัดแย้งภายในพรรคพลังประชารัฐ ว่า นายกฯจะเข้าไปแก้ปัญหาเองหรือไม่ นายกรัฐมนตรีตอบว่า “ปัญหาอะไร ไม่มีปัญหาอะไรหรอก”